《题宝方洞》
宋代·汪立中

篮舆郊上绿阴迷，七十一峰云际齐。我住四窗誇胜境，今观八洞恍真栖。

碧簪挺特地如拔，乳窦玲珑步可携。千里客愁为销尽，茶香书外好莺啼。

作者简介：宋庆元鄞县人，字强仲。汪大猷子。宁宗嘉定七年进士。官武义丞，调荆门签判，历知华宁县、武冈军，入为太府少卿。理宗宝庆三年，擢直宝谟阁知徽州。工诗好学。